# Messi HANNOVER MESSE külastusreis Saksamaale, 21.-24.aprill 2020

Raplamaa Arendus- ja Ettevõtluskeskus RAEK koostöös maakondlike arenduskeskuste võrgustikuga korraldab reisi Hannoveri, Saksamaale 21.-24. aprillil 2020, ülemaailmse tähtsusega tööstusmessi HANNOVER MESSE külastamiseks (<https://www.hannovermesse.de/en/> ). Eelmisel messil oli esindatud ligikaudu 6500 eksponenti 70 riigist, umbes 200 000 külastajat kõikjalt maailmast, 2500 ajakirjanikku ja viiel päeval sõlmiti 6,5 miljonit ärikontakti.

**Sektorid:** majandusteenused ülemaailmseks äritegevuseks; integreeritud protsessid ja infotehnoloogilised lahendused (digitaalne tehas); integreeritud energiasüsteemid ja mobiilsus (energia); integreeritud automatiseerimine, tööstuslik IT, juhtimistehnoloogia ja vedelike tehnoloogiad (IAMD); alltöövõtt, uuenduslikud tarnelahendused ja kergkonstruktsioonid; tööturg, koolitus, täiendõpe ja kvalifikatsioon (töö&karjäär, Tec2You, WoMenPower); pakkumised tööstuslikele idufirmadele (Young Tech Enterprise); teadus- ja arendustegevus. Eksponentide kataloog <https://www.hannovermesse.de/en/expo/product-categories/>

**Kontaktreisi kava:**

**Teisipäev, 21. aprill**

**06:05** Lend Tallinn- Helsinki

**09:25** Lend Helsinki- Hannover

**10:30** Jõudmine Hannoveri, transfeer messihalli (organiseeritud bussiga 30min)

**11:30** Messi külastamine.

**17:00** Transport hotelli.

**17.30** Saabumine hotelli, check-in. Majutumine kahestes tubades.

**19:00** Ühine õhtusöök hotelli restoranis.

**Kolmapäev, 22. aprill**

**09:00-18:00** Mess avatud (hotellist messikeskusesse ja tagasi liigub igaüks omal käel).

**19:00** Ühine õhtusöök.

**Neljapäev, 23. aprill**

**09:00-18:00** Mess avatud (hotellist messikeskusesse ja tagasi liigub igaüks omal käel).

**19:00** Ühine õhtusöök.

**Reede, 24. aprill**

Pagasi saab jätta hotelli hoiule. Peale messikülastust lennujaama liikudes läheme hotellist läbi.

**09:00-18:00** Mess avatud (hotellist messikeskusesse liigub igaüks omal käel).

**15:00** Väljasõit messikeskusest hotelli. Võtame hotellist oma asjad ja sõit lennujaama (organiseeritud transpordiga). Täpse bussi väljumise koha messi lähedal lepime ühiselt kokku eelnevatel päevadel.

**18:40** Lend Hannover- Helsinki

**23:45** Lend Helsinki -Tallinn

**00.20** saabumine Tallinna Lennujaama.

# Majutus

GHOTEL hotel & living Hannover

Lathusenstr. 35

30625 Hannover

https://www.ghotel-group.de/hotels/hannover/

Majutus 2-stes tubades, hommikusöögiga.

# Lennuinfo

Lennud Finnairiga ümber istumisega Helsingis. Lennupiletis sisaldub ka ära antav pagas, 1tk.

AY1036 21.APR TLL HEL 06.05 06.40

AY1457 21.APR HEL HAJ 09.25 10.30

AY1460 24.APR HAJ HEL 18.40 21.55

AY1035 24.APR HEL TLL 23.45 00.20+1

# Transport

Transfeer lennujaamast messikeskusesse ja hotelli ning tagasi lennujaama on korraldatud ja sisaldub reisi hinnas.

Majutuskohast messile ja tagasi liikumine ühistranspordiga. Hotellist messikeskusesse 9,5 km.

**Taksod (soovitatud kohaliku turismiinfokeskuse poolt):**

https:<https://www.taxi-hannover.eu/> Telefon: +49 511 3811

https:<https://www.taxi-laatzen.de/> Telefon: +49 511 82 44 44

**Osalustasu 600 eur osaleja kohta, sisaldab lennupileteid, 3 ööd majutust hotellis koos hommikusöögiga, kohapealset bussitransporti lennujaamast messikeskusesse ja messikeskusest lennujaama. Registreerimise tähtaeg 29. veebruar 2020.**

*Messil osalemise tagab õigeaegne ettemaksearve tasumine.*

# Messipääsmed

Pääsme messile saate endale vormistada järgmiselt lingilt:

<https://www.hannovermesse.de/en/for-visitors/tickets/index-2>

Soovitame vormistada Full-Event Ticketi, sellega saab kõikidel päevadel messile sisse.

**Osalemistingimused**

Osalejate arv messikülastusele on piiratud. Ühest ettevõttest saab osaleda 1 esindaja. Registreerunute hulgast valiku tegemisel on eelistatud ekspordipotentsiaaliga ettevõtted.

Ettevõtte esindaja katab poole külastusega seotud kuludest ning teine pool osaleja kuludest rahastatakse Euroopa Regionaalarengu Fondi vahenditest.

Osalemiseks palume täita ja edastada allpool toodud kontaktisikule:

1)messikülastusele kandideeriva ettevõtte [registreerimisleht](http://arinouandla.ee/wp-content/uploads/2019/02/Registreerimisleht_messikylastus_2019.docx)
2) taotleja [kontsernipuu leht](http://arinouandla.ee/wp-content/uploads/2019/02/taotleja-kontserniskeem_vorm.xlsx) (kui ettevõtte kuulub kontserni).

Vt täpsemaid messikülastusel osalemise tingimusi ja ka registreerimiseks vajalikud vormid RAEK kodulehel

<https://raek.ee/ettevotjatele/messikulastused/>

Kontakt: Ermo Brecher, Raplamaa ettevõtluskonsultant,+372 515 82 38, ermo@raek.ee